Odense Adresse-Contoirs Efterretninger, 1846-03-06
5. De af Capitain Recke indsendte Taxationsforretninger over Tab og Skade i Anledning af Arbeidet paa de mindre Landeveie i Skovby, Lunde, Skam, Odense og Hindsholms Herreder i 1845 bleve fremlagte. Taxationsforretningen over Skovby Herred, som havde circuleret mellem Raadets Medlemmer, blev approberet; de øvrige, som senere vare indkomne, bleve overdragne Dhrr. Berg til Gjennemsyn. 6. Paa et Andragende fra Haarslev Sogneforstanderskab, om, at et Stykke af Rugaards Landevei fra Tabjerghuse til henimod Lærkehuset maatte tages under Grundforbedring, meldtes tilbage, at det omhandlede Veistykke var iblandt dem, der vare bestemte til Grundforbedring i næste Aar. 7. J Henhold til den Capitain Recke i sidste Møde givne Anmodning, var fra ham indkommet Forslag til de Arbeider, som i Aaret 1847 blive at foretage paa Districtets mindre Landeveie, hvilket Forslag var udarbeidet med det af Amtsraadet ham opgivne Formaal, at Halvdelen af de endnu ikke grund forbedrede Strækninger kunde tages under Grundforbedring. J. dette Forslag vare Bekostningerne til Vedligeholdesses-Arbeidet paa den grundforbedrede Strækning (27 1/2 Miil, anslaaet til 13,458 Rbd. 80 s., og Bekostningerne til Grundforbedringen (paa en Strækning af omtrent 1 1/2 Miil til 13,701 Rbd. 16 s., eller tilsammen 27,160 Rbd. Capitain Recke tilmeldtes, at der fra Amtsraadets Side ikke havdes Noget imod, at de foreslaaede Veistrækninger tages under Grundforbedring, for saavidt Rentekammeret, hvem Amtsraadet i den Anledning havde tilskrevet, samtykkede i, at Veibidraget udskreves med 2 Mk. 8 s. mere pr. Td. Hrtk. end det i Frd. 29 Septbr. 1841 antagne maximum. Dernæst anmodedes Capitainen om at overveie Forslaget med de tilforordnede Mænd, og henledtes hans Opmærksomhed paa, at Retningen af Veien N. for Dæmningen, ved Taarup Strand ikke for Tiden kunde bestemmes, førende den reqvirerede Taxationsforretning var bleven afholdt, da der efter denne Forretnings Udfald vilde kunne blive Spørgsmaal. om, hvorvidt Veien maatte blive at anlægge enten over Dæmningen eller Østen for samme. B. Fattig- og Skolevæsenet vedkommende: 1. J Anledning af en bemærkning ved Fattigregnskabet for Paarup Sogn for 1845, hvorved Sogneforstanderskabet for dette Aar havde anket over, at Sognepræsten, Pastor Brummer havde uden Forstanderskabets Vidende indsendt Dagleier Poul Pedersen Bredbjerg til Odense Hospital for at helbredes for Faat, var fra Pastor Brummer indkommet et Andragende, hvori han begiærer Sogneforstanderskabet givet alvorlig Besked i denne Sag og Præstens Fremgangsmaade i enhver Henseende billiget. Herover var Sogneforstanderskabets Erklæring indhentet. Herpaa meddeeltes som Svar, at da Sognepræsten ved Attest fra Lægen havde godtgjort, at den omhandlede Person, dengang han indsendtes til Hospitalet, virkelig var befængt med Faat, ligesom han ogsaa havde været det tilforn, saa maatte Sognepræsten have været berettiget til at indsende bemeldte Poul Pedersen Bredbjerg til Hospitalet i Odense. 2. Continuation af Sagen om Understøttelse til Anne Maria Larsdatter af Veslinge til hendes vanvittige Søns Bevogtning. Districtslægens Erklæring var indhentet. J den Anledning tilmeldtes Sogneforstanderskabet, at ligesom Supplicantinden ikke kunde tilstaaes Hjelp af Amtsfattigkassen, fordi det ikke er denne Kasses Bestemmelse at yde enkelte Fattige Hjelp, saaledes kunde heller ingen Understøttelse tildeles Sognet, saalænge det ikke var godtgjort, at dets Fattigvæsen var særdeles bebyrdet. 3. Andragende fra Veslinge Sogneforstanderskab om, at der af det Offentlige maatte ydes Understøttelse til at afholde de Omkostninger, der medgaae til den i Odense Daareanstalt, indlagte Dorthe Marie Nielsdatter, der i en vis Retning lider af Sindsvaghed. J Betragtning af de særdeles Omstændigheder tilstod Amtsraadet at udrede af Amtsfattigkassen de Bekostninger, der maatte medgaae til hiint Fruentimmers Ophold i Odense Hospitals Daareanstalt indtil Udgangen af dette Qvartal. Men da der efter Lægens Erklæring ikke kan ventes nogen Forandring i hendes Sindstilstand, og hun ikke kan ansees farlig for den offentlige Sikkerhed, kunde Amtsraadet ikke indlade sig paa at tilstaae nogen videre Understøttelse. enten af Amtsrepartitionsfonden eller af Amtsfattigkassen. 4. J en Skrivelse fra Sognepræst Bredsdorff i Vissenberg var begiæret Henstand med Afdraget for 1845 paa Sognets Fattigkasses Gjæld til Amtsfattigkassen. J Betragtning af Omstændighederne bevilligedes endnu for denne Gang den forlangte Henstand indtil næste Nytaar, med Tilføiende, at ingen videre Henstand kunde ventes. 5. Andragende fra Korup og Ubbernd Sogneforstanderskab om Hielp af det Offentlige til Forsørgelsen af Christian Hansen, der er fjollet, skjøndt ikke farlig for den offentlige Sikkerhed. Amtsraadet fandt ingen tilstrækkelig Grund til at tilstaae det Forlangte. 6. Andragende fra Steenløse og Fangel Sogneforstanderskab om Hielp af Amtsfattigkassen til at bestride Omkostningerne ved Drengen Hans Hansens Jndsendelse og Ophold paa Holsteinsminde. Amtsraadet tilstod at udrede Halvdelen af de ommeldte Bekostninger af Amtsfattigkassen. 7. Formanden meddeelte Raadet Underretning om den Correspondence, der var passeret betræffende Anbringelse af Drengen Peder Andersen af Sanderum paa Holsteins minde, samt henstillede, hvorvidt Amtsraadet maatte ville tilstede, at de dertil fornødne Ressourcer i alt Fald foreløbigen udrededes af Amtsrepartitionsfonden. Amtsraadet tilstedte, at Peder Andersensrax sendtes til Holsteinsminde, og at Omkostningerne foreløbigen udrededes af Amtsfattigkassen; imidlertid indstilledes til Cancelliet, hvorledes disse derefter skulde udredes. 8. Ligeledes meddeelte Formanden Underretning om, at han i Henhold til hvad der vedtoges i Mødet den 22 Mai d. A. og efterat have indhentet de fornødne Oplysninger, havde foranstaltet Drengen Jørgen Mathiassen af Stegsted indsendt til Holsteinsminde; men da der fra Drengens Fader og Sogneforstanderskabet vare indkomne Modforestillinger, der vare indsendte til høiere Afgjørelse, kunde Sagen betræffende Omkostningernes endelige Afholdelse endnu ikke foredrages.